# Dmitri Faddéiev

Dmitri Faddéiev (rus: Дмитрий Константинович Фаддеев) (Iúkhnov, 17 de juny de 1907 $^{(Julià)}$ - Sant Petersburg, 30 d'octubre de 1989) va ser un matemàtic soviètic.
Faddéiev va rebre una excel·lent educació musical de la seva mare i científica del seu pare que era enginyer. El 1923 es va matricular a la universitat de Leningrad i al conservatori de la mateixa ciutat, però el 1926 va deixar els estudis de música i es va concentrar en les matemàtiques i la física. Després de graduar-se el 1928, va començar a treballar al laboratori de l'Institut de Pesos i Mesures. El 1932 va passar al Institut Steklov de Matemàtiques, on va romandre a la secció de Leningrad la resta de la seva vida, encara que la seu de l'institut es traslladés a Moscou el 1940. A partir de 1933, també va ser professor de la universitat de Leningrad simultàniament. El 1935 va obtenir el títol de doctor. A partir de 1985 va presidir la Societat Matemàtica de Leningrad.
El seu camp de treball principal va ser l'àlgebra, però també va fer contribucions notables en teoria de nombres, geometria, teoria de funcions i teoria de la probabilitat. Va publicar importants llibres en col·laboració amb la seva dona, Vera Faddéieva. També va estar sempre molt interessat en el camp de l'ensenyament i la pedagogia de les matemàtiques, essent un impulsor de la millora en l'ensenyament a la universitat.

## Referències

* ↑ Востоков i Шафаревич, 2008, p. 3.
* ↑ Керимов, 2007, p. 1284.
* ↑ Яковлев, 2008, p. 1.
* ↑ Editors, 1990, p. 877.
* ↑ Синкевич i Назаров, 2018, p. 69 i ss.

## Bibliografia

* Востоков, С.В.; Шафаревич, И.Р. «Гармония в Алгебре (к столетию со дня рождения члена-корреспондента АН СССР Дмитрия Константиновича Фаддеева)» (en rus). Владикавказский математический журнал, Vol. 10, Num. 1, 2008, pàg. 3-9. ISSN: 1683-3414.
* Editors «Dmitrii Konstantinovich Faddeev - 1906-1989» (en anglès). Notices of the American Mathematical Society, Vol. 37, Num. 6, 1990, pàg. 877-878. ISSN: 0002-9920.
* Керимов, М.К. «К столетию со дня рождения члена-корреспондента АН СССР Дмитрия Константиновича Фаддеева (1907–1989)» (en rus). Журнал вычислительной математики и математической физики, Vol. 47, Num. 8, 2007, pàg. 1283-1286. ISSN: 0044-4669.
* Яковлев, А.В. «Д. К. Фаддеев и Петербургская алгебраическая школа» (en rus). Вестник Санкт-Петербургского университета. Математика. Механика. Астрономия., Num. 1, 2008. ISSN: 1025-3106.
* Синкевич, Г.И.; Назаров, А.И.. Математический Петербург. История. Наука. Достопримечательности (en rus). Образовательные проекты, 2018. ISBN 978-5-04270-487-1.

## Enllaços externs

* O'Connor, John J.; Robertson, Edmund F. «Dmitri Faddéiev» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Востоков, С.В.; Шафаревич, И.Р. «Гармония в Алгебре». Euler Founfation, 2006. [Consulta: 29 novembre 2021]. (rus)
* «Фаддеев Дмитрий Константинович». Institut Steklov de Matemàtiques, 2009. [Consulta: 29 novembre 2021]. (rus)
* «Фаддеев Дмитрий Константинович». Издательство Лань, 2017. [Consulta: 29 novembre 2021]. (rus)
* «Дмитрий Константинович Фаддеев - Dmitrii Konstantinovich Faddeev». Societat Matemàtica de Sant Petersburg, 2015. [Consulta: 29 novembre 2021]. (rus) i (anglès)